I 1961 ble Furnes skoledirektør i Sogn og Fjordane, og i 1963 flyttet han til Kristiansand for å bli skoledirektør i Vest-Agder. Denne jobben hadde han til han gikk av med pensjon i 1978. I seks av disse årene var han også fungerende fylkesskolesjef og formann i Kristiansand bibliotekstyre. Han var også med i Forsøksrådet for skoleverket. I 1979 fikk han Kongens fortjenstmedalje i gull.